《枫桥夜泊》
明代·居节

渔火宿江村，何人识此情。
变名张俭老，去国蔡雍轻。
独树桥头雨，寒钟夜半声。
春洲有归雁，无那暗魂惊。

作者简介：明苏州府吴县人，字士贞，号商谷。师文徵明，善书画。工诗。家本业织，籍隶织局。织监孙隆召之见，不往。隆怒，诬以欠官帑，拘系，破其家。乃僦居于半塘，吟咏自如。或绝粮，则晨起画疏松远岫一幅，令僮子易米以炊。后终穷死。有《牧逐集》。